سپاہ کو دھشتگردی کی لیسٹ میں شامل کئے جانے پر ؛

ایران کا امریکا کو انتباہ

ایران کے وزیر خارجہ نے سپاہ پاسداران انقلاب اسلامی کا نام دہشت گرد تنظمیوں کی فہرست میں شامل کرنے کے ممکنہ امریکی اقدام کی بابت سخت خبردار کیا ہے۔

خبر کا کوڈ: ۴۳۰۳۰۷

تاریخ: ۰۹ دی ۲۰۱۷ - ۲۱:۰۵

رسا نیوز ایجنسی کی رپورٹ کے مطابق، تہران میں صحافیوں سے بات چیت کرتے ہوئے وزیر خارجہ محمد جواد ظریف نے کہا کہ اگر امریکہ نے سپاہ پاسداران انقلاب اسلامی کا نام دہشت گرد تنظیموں کی فہرست میں شامل کیا تو وہ ایران کی نظروں میں مزید قابل نفرت بننے کے علاوہ عالمی سطح پر تنہائی کا شکار ہوجائے گا۔

ایران کے وزیر خارجہ نے دو ٹوک الفاظ میں کہا کہ اگر امریکہ نے اس غلطی کا ارتکاب کیا تو ایران بھی جوابی اقدامات کرے گا جن کا مناسب وقت پراعلان کیا جائے گا۔

محمد جواد ظریف نے مزید کہا کہ سپاہ پاسداران انقلاب اسلامی ملک کی جغرافیائی سرحدوں کے دفاع کی ضامن ہے اور اس نے مقدس دفاع کے دوران میں اہم کردار ادا کیا ہے۔ /۹۸۸/ ن۹۴۰